CELEX: 32020D0796
Language: da
Date: 2020-06-16 00:00:00
Title: Rådets afgørelse (FUSP) 2020/796 af 16. juni 2020 om ændring af afgørelse (FUSP) 2017/1252 om støtte til styrkelsen af kemisk sikkerhed i Ukraine i overensstemmelse med gennemførelsen af De Forenede Nationers Sikkerhedsråds resolution 1540 (2004) om ikkespredningen af masseødelæggelsesvåben og disses fremføringsmidler

17.6.2020   
               
               
                  DA
               
               
                  Den Europæiske Unions Tidende
               
               
                  L 193/15
               
            
         RÅDETS AFGØRELSE (FUSP) 2020/796
         af 16. juni 2020
         om ændring af afgørelse (FUSP) 2017/1252 om støtte til styrkelsen af kemisk sikkerhed i Ukraine i overensstemmelse med gennemførelsen af De Forenede Nationers Sikkerhedsråds resolution 1540 (2004) om ikkespredningen af masseødelæggelsesvåben og disses fremføringsmidler
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 11. juli 2017 afgørelse (FUSP) 2017/1252 (1).
                  
               
                     (2)
                  
                  
                     Artikel 5, stk. 2, i afgørelse (FUSP) 2017/1252 fastsætter en gennemførelsesperiode på 36 måneder fra datoen for indgåelse af den i nævnte afgørelses artikel 3, stk. 3, omhandlede finansieringsaftale for aktiviteterne i artikel 1 deri.
                  
               
                     (3)
                  
                  
                     Finansieringsaftalen med Organisationen for Sikkerhed og Samarbejde i Europa (OSCE) blev indgået den 30. august 2017 og udløber derfor den 30. august 2020.
                  
               
                     (4)
                  
                  
                     Den 23. april 2020 anmodede OSCE om en forlængelse på seks måneder af gennemførelsesperioden for afgørelse (FUSP) 2017/1252 som følge af den midlertidige suspension af en række aktiviteter til støtte for styrkelsen af kemisk sikkerhed i Ukraine på grund af covid-19-pandemien.
                  
               
                     (5)
                  
                  
                     Fortsættelsen af aktiviteterne omhandlet i artikel 1 i afgørelse (FUSP) 2017/1252 har ingen indvirkninger med hensyn til finansielle ressourcer indtil den 28. februar 2021.
                  
               
                     (6)
                  
                  
                     Afgørelse (FUSP) 2017/1252 bør ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 5, stk. 2, i afgørelse (FUSP) 2017/1252 affattes således:
            
               
                  »2.   Denne afgørelse udløber den 28. februar 2021.«
               
            
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 16. juni 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Rådets afgørelse (FUSP) 2017/1252 af 11. juli 2017 om støtte til styrkelsen af kemisk sikkerhed i Ukraine i overensstemmelse med gennemførelsen af De Forenede Nationers Sikkerhedsråds resolution 1540 (2004) om ikkespredningen af masseødelæggelsesvåben og disses fremføringsmidler (EUT L 179 af 12.7.2017, s. 8).